Muxtor viloyat

**Muxtor viloyat** yoki **Avtonom viloyat** – SSSR va aytim boshqa davlatlarda (masalan, Gʻarbiy Bosniya muxtor viloyati, Kri muxtor viloyati) davlat avtonomiyasi shakli, maʼmuriy-hududiy tuzilma.

Hozirgi kunda sobiq sovet ittifoqi davlatlaridan Rossiyada (Yahudiylar muxtor viloyati) va Tojikistonda (Togʻli-Badaxshon muxtor viloyati) muxtor viloyatlar bor.

## Tarixi

Oktyabr inqilobidan keyin RSFSR (keyinroq SSSRda ham) hududida, asosan, rus boʻlmagan (ittifoq respublikalarida – asosan titul millat boʻlmagan) aholi yashaydigan joylarda muxtor viloyatlar paydo boʻla boshladi. Avvaliga muxtor viloyat guberniya, viloyat, respublika (ASSR) bilan bir qatorda mustaqil subyekt boʻlgan, keyinroq esa ular guberniyalar bilan birlashtirilib, oʻlkalarni tashkil qilgan. Keyinchalik aksariyat muxtor viloyatlar muxtor respublikalar shaklida qayta tashkil qilindi, 1936-yil dekabridan yana alohida tuzilmaga aylantirildi.

Xronologik tartibda RSFSR hududida quyidagi muxtor viloyatlar tashkil qilingan:

* Volgaboʻyi nemislari muxtor viloyati (1918), 1923-yildan – *Volgaboʻyi nemislari ASSR*;
* Votskaya MV (1920), 1932-yildan – Udmurt MV, 1936-yil dekabrdan – **[[Udmurt Avtonom Sovet Sotsialistik Respublikasi|Udmurt ASSR]]**;
* Qalmoq MV (1920, 1957), 1935-yildan – Qalmoq ASSR (1943-yilda tugatilgan), 1958-yildan – **[[Qalmoq Avtonom Sovet Sotsialistik Respublikasi|Qalmoq ASSR]]**;
* Kareliya mehnat kommunasi (1920), 1923-yildan – **Kareliya ASSR**;
* Mariy MV (1920), 1936-yil dekabrdan – **Mariy ASSR**;
* Chuvash MV (1920), 1925-yildan – **Chuvash ASSR**;
* Buryat-Mongol MV (1921), 1923-yilda *Mongol-Buryat MV* bilan birlashtirilib, **Buryat-Mongol ASSR** tashkil qilingan;
* Kabardin MV (1921), 1922-yilda Bolqor okrugi bilan birlashtirilib, *Kabardin-Bolqor MV* tashkil qilingan;
* Komi (Ziryan) MV (1921), 1936-yil dekabrdan – **Komi ASSR**;
* Mongol-Buryat MV (1921), 1923-yilda *Buryat-Mongol MV* bilan birlashtirilib, **Buryat-Mongol ASSR** tashkil qilingan;
* **Adigey (Cherkas) MV** (1922), birinchi oyda *Cherkas (Adigey) MV* deb atalgan, 1928-yilda **Adigey MV** deb qayta nomlandi (1990-yildan boshlab Krasnodar oʻlkasi tarkibida)
* Kabardin-Bolqor MV (1922), 1936-yil dekabrdan – **Kabardin-Bolqor ASSR**
* Qorachoy-Cherkas MV (1922), 1926-yilda *[[Qorachoy avtonom viloyati]]* va Cherkas milliy okrugiga (1928-yildan *Cherkas MV*) boʻlinadi, 1943-yilda Qorachoy MV tugatiladi, 1957-yilda Cherkas MVga sobiq Qorachoy MV hududlari qoʻshiladi va **Qorachoy-Cherkas MV** deb qayta nomlanadi (1990-yildan – Stavropol oʻlkasi tarkibida)
* **Oyrat MV** (1922), 1932-yildan Oyrot MV, 1948-yildan **[[Togʻli-Oltoy avtonom viloyati]]** (1990-yildan – Oltoy oʻlkasi tarkibida)
* Chechen MV (1922), 1934-yilda *Ingush MV* bilan birlashtirilib, *Chechen-Ingush MV* tashkil qilingan;
* Ingush MV (1924), 1934-yilda *Chechen MV* bilan birlashtirilib, *Chechen-Ingush MV* tashkil qilingan;
* Qoraqirgʻiz MV, 1925-yildan *Qirgʻiz MV*, 1926-yildan *[[Qirgʻiziston ASSR]]*, 1936-yil dekabrdan **[[Qirgʻiziston Sovet Sotsialistik Respublikasi|Qirgʻiziston SSR]]**;
* Shimoliy Osetin MV (1924), 1936-yil dekabrdan – **Shimoliy Osetiya ASSR**;
* Qoraqalpoq avtonom viloyati (1925), 1930-yilga qadar Qozogʻiston ASSR tarkibida, 1932-yildan *[[Qoraqalpoq Avtonom Sovet Sotsialistik Respublikasi|Qoraqalpogʻiston ASSR]]* shaklida RSFSR tarkibida, 1936-yil dekabrdan – **Qoraqalpogʻiston ASSR** OʻzSSR tarkibida;
* Mordva MV (1930), 1934-yil dekabrdan – **Mordva ASSR**;
* **Xakas MV** (1930) (1990-yildan Krasnoyarsk oʻlkasi tarkibida);
* **[[Yahudiylar muxtor viloyati|Yahudiylar MV]]** (1934) (1990-yildan Xabarovsk oʻlkasi tarkibida);
* Chechen-Ingush MV (1934), 1936-yil dekabrdan – **[[Chechen-Ingush Avtonom Sovet Sotsialistik Respublikasi|Chechen-Ingush ASSR]]**;
* Tuva MV (1944, qoʻshib olingan hududda), 1961-yil okyabrdan – **Tuva ASSR**.

Bir qator ittifoqdosh respublikalarda ham muxtor viloyatlar tashkil qilinadi. Masalan, Gruziya SSRda **Janubiy Osetin** (1922), Ozarbayjon SSRda **[[Togʻli Qorabogʻ muxtor viloyati|Togʻli-Qorabogʻ]]** (1923), OʻzSSR tarkibidagi Tojikiston ASSRda **Togʻli-Badaxshon muxtor viloyatlari**(1925).

1990-yil holatida SSSR tarkibida sakkizta muxtor viloyat bor edi: beshtasi RSFSR oʻlkalari tarkibida va uchtasi ittifoqdosh respublikalarda.

1990-yil 15-dekabrda RSFSR muxtor viloyatlari oʻlkalar tarkibidan chiqarilib, mustaqil subyektlarga aylantirildi, 1992-yil 21-aprelda respublika maqomini oldi (Yahudiylar MVdan tashqari).

Sobiq Sovet Ittifoqi mamlakatlaridan faqatgina Tojikiston tarkibida **[[Togʻli-Badaxshon muxtor viloyati]]** saqlanib qolgan.

Gruziya va Ozarbayjonda muxtor viloyatlar tugatilgan. Voqealarning bunday rivoji sobiq muxtor viloyatlar aholisining noroziligiga sabab boʻldi, natijada qurolli toʻqnashuvlar kelib chiqdi va yerlarning bir qismi ustidan nazoratni yoʻqotdi. Sobiq muxtor viloyatlar hududlarida amalda mustaqil tan olinmagan davlatlar – Janubiy Osetiya va Togʻli Qorabogʻ Respublikasi tuzildi. Togʻli Qorabogʻ Respublikasi 2023-yil sentyabrda tugatildi.

## Sovet Ittifoqidagi muxtor viloyatlar roʻyxati

## Yana qarang
Rossiya viloyatlari

## Adabiyotlar
* 

## Manbalar